**Pissed Jeans** é unha banda estadounidense de hardcore punk procedente de Allentown, Pensilvania. Os seus membros afirman tocar "punk rock alto, pesado e ruidoso" e están influenciados polas bandas de hardcore e post-hardcore dos anos 80. A banda publicou varios sinxelos de 7", tres EPs e cinco álbums e a día de hoxe ten un contrato con Sub Pop Records.

Historia
--------

Todos os membros da banda asistiron ao Nazareth High School e inicialmente planearon usar o nome Unrequited Hard-On antes de decidirse por Pissed Jeans. Como explicou Matt Korvette,

> A idea era iniciar un tipo distinto de banda de punk centrada en ansias carnais mortais, drepresión sexual... ese tipo de cousas. Principalmente só queríamos golpear ao oínte con música drone aburrida e monótona que só te saca a enerxía, o equivalente musical a ver a cisterna dun baño.
> 
> 

Pissed Jeans publicou a súa estrea, *Shallow*, en 2005 a través do selo Parts Unknown Records. Seguíronlle *Hope for Men* (2007), *King of Jeans* (2009) e *Honeys* (2013), todos editados a través de Sub Pop Records. *King of Jeans* e *Honeys* foron producidos por Alex Newport.

*The New York Times* recoñeceu á banda por "traer de volta memorias dos 80 de noise duro e desaliñado, cando as bandas de punk decatáronse de que podían ralentizar a música e permitir que se desmoronase un pouco"; porén, o artigo tamén observou a reacción "agresiva e noxenta" dos asistentes a un concerto en 2008, que evidentemente non estaban preparados para o son de Pissed Jeans: os asistentes ao concerto "comezaron a amontonarse defensivamente nos laterais", coas "columnas de altofalantes en cada lado da banda... sendo usados como algo para aguantar. Os hipsters promedio comezaron a parecerse aos mariñeiros agarrados a un mastro nunha tempestade".

O seu álbum *Honeys* foi editado en febreiro de 2013. Allmusic destacou que "Afortunadamente, cando o mundo fai que te sintas atrapado, Pissed Jeans está aí para axudarte a enfadarte un pouco mentres atopas algunha perspectiva".

En febreiro de 2017 Pissed Jeans publicou o seu último álbum de estudio ata a data, *Why Love Now*. 

Ata maio de 2023 a banda non publicaría novo material, aparecendo o día 19 dese mes o sinxelo "No Convenient Apocalypse", publicado por Sub Pop Records. O tema aparecera anteriormente na banda sonora do videoxogo *Cyberpunk 2077*.

Discografía
-----------

| Álbum | Ano | Selo |
| --- | --- | --- |
| *Shallow* | 2005 | Parts Unknown |
| *Hope for Men* | 2007 | Sub Pop Records |
| *King of Jeans* | 2009 | Sub Pop Records |
| *Honeys* | 2013 | Sub Pop Records |
| *Why Love Now* | 2017 | Sub Pop Records |
| *Half Divorced* | 2024 | Sub Pop Records |

Notas
-----

1. ↑  Lords of Metal (ed.). "Pissed Jeans". Arquivado dende o orixinal o 07 de novembro de 2017. Consultado o 6 de xaneiro de 2018.
2. 1 2 3  Blastitude (ed.). "Pissed Jeans". Consultado o 6 de xaneiro de 2018.
3. ↑  Records, Sub Pop. "Pissed Jeans". *Sub Pop Records* (en inglés). Consultado o 2019-03-14.
4. ↑  Ratliff, Ben (2008-02-18). "Music - Review". *The New York Times* (en inglés). ISSN 0362-4331. Consultado o 2019-03-17.
5. ↑  "Honeys - Pissed Jeans | Songs, Reviews, Credits". *AllMusic* (en inglés). Consultado o 2019-03-15.
6. ↑  "Pissed Jeans Will Release "No Convenient Apocalypse" on 7" Vinyl May 19th, 2023 Worldwide From Sub Pop". *Sub Pop Records* (en inglés). Consultado o 2023-10-28.

|  |  |
| --- | --- |
| Control de autoridades | 
* Wd: Q6483945
* WorldCat
* VIAF: 226149106235468491922
* AllMusic: mn0001951243
* Discogs: 416529
* ISNI: 0000000095559835
* LCCN: n2008008152
* MusicBrainz: ID
* Songkick: 436743

 |